ঠাকুরনগর, ১০ নভেম্বর : বড়মা বীণাপানি ঠাকুরের শততম জন্মদিনের শুভেচ্ছা জানাতে আগামী ১৫ নভেম্বর ঠাকুরবাড়ি যাচ্ছেন মুখ্যমন্ত্রী মমতা বন্দ্যোপাধ্যায়। এর আগে অবশ্য ১০০টি গোলাপ বীণাপানিদেবীর কাছে পাঠান মুখ্যমন্ত্রী। যা তাঁর কাছে পৌঁছে দেন তৃণমূল নেতা জ্যোতিপ্রিয় মল্লিক। কিন্তু বীণাপানিদেবীর জন্মদিন নিয়ে শুরু হয়েছে জলঘোলা। মুখ্যমন্ত্রী জন্ম শতবর্ষ পালন করলেও কাগজ-কলমে বড়মার বয়স ৯৮ বছর। আর এই পরিস্থিতিতে শুধুমাত্র ভোটব্যাঙ্ক বাড়াতেই মুখ্যমন্ত্রীর ঠাকুরবাড়ি যাত্রা বলে মনে করছেন এলাকার রাজনৈতিক ভাবে সক্রিয় মানুষজন।